Anders Bure
Store norske leksikon,Geografi,Kart og geomatikk,Kartografer og geomatikere
Anders Bure var en svensk embetsmann og kartograf; svensk generalmatematiker og arbeidet særlig med oppmåling.
I 1611 utgav han det første egentlige Sverige-kart, et gravyrkart over Nord-Sverige, og 1626 kom hans hovedverk, det store 6 blads kart over Sverige, Norge, Finland og tilgrensende deler av Danmark, Tyskland, østersjølandene og Russland. Dette kartet regnes som det første noenlunde pålitelige kart over Skandinavia, og tjente som original for nesten alle andre kart i ca. hundre år fremover. En nyutgave av kartet ble laget i 1936.Bure blir regnet som organisator av svensk landmåling, og han arbeidet for å innføre desimalenheter i mål og vekt, felles for hele landet.Han var fetter av Johan Bure. Les mer i Store norske leksikon kartografi